CELEX: 62008CN0513
Language: mt
Date: 2008-11-26 00:00:00
Title: Kawża C-513/08 P: Appell ippreżentat fis- 26 ta' Novembru 2008 minn Luigi Marcuccio kontra d-Digriet tal-Qorti tal-Prim'Istanza (Ir-Raba' Awla), tad- 9 ta' Settembru 2008 , fil-Kawża T-143/08, Marcuccio vs Il-Kummissjoni

7.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/19
            
         Appell ippreżentat fis-26 ta' Novembru 2008 minn Luigi Marcuccio kontra d-Digriet tal-Qorti tal-Prim'Istanza (Ir-Raba' Awla), tad-9 ta' Settembru 2008, fil-Kawża T-143/08, Marcuccio vs Il-Kummissjoni
   (Kawża C-513/08 P)
   (2009/C 32/31)
   Lingwa tal-kawża: It-Taljan
   Partijiet
   
      Appellant: Luigi Marcuccio (rappreżentant: G. Cipressa, avukat)
   
      Il-parti l-oħra fil-kawża: Il-Kummissjoni tal-Komunitajiet Ewropej
   Talbiet tal-appellant
   
               —
            
            
               1. F'kull każ:
               
                           (1.a)
                        
                        
                           tannulla s-sentenza appellata in toto;
                        
                     
                           (1.b)
                        
                        
                           tiddikjara li l-appell inkwistjoni huwa perfettament ammissibbli;
                        
                     
                  u barra minn hekk:
               
            
         
               —
            
            
               
                  2/A prinċipalment: (2/A.l) tannulla d-deċiżjoni kkontestata; (2/A.2) tannulla, safejn meħtieġ, il-kalkolu Nru 58; (2/A.3) tannulla, safejn huwa neċessarju, id-deċiżjoni ta' ċħid ta' dan l-appell; (2/A.4) tikkundanna lill-appellata, abbażi tal-paragrafi segwenti, tħallas lill-appellant is-somma ta' EUR 324.09 (tliet mija u erba' u għoxrin Ewro u disa' ċenteżmi), jew dik is-somma, ikbar jew iżgħar minn dik imsemmija hawn fuq, li din il-Qorti tqis ġusta u ekwa; (2/A.5) tikkundanna lill-appellata, safejn huwa neċessarju, li tħallas lill-appellant, b'mod konformi mal-liġijiet applikabbli għall-każ, dak li huwa dovut lilu u li għadu ma ġiex rimborżat lilu mill-ispejjeż tal-eżami mediku tat-28 ta' Settembru 2005; (2/A.6) tikkundanna lill-appellata tħallas lill-appellant l-interessi għad-dewmien fuq is-somom imsemmija fil-punti preċedenti 2/A.4 u 2/A.5 ta' dan ir-rikors tal-appell, f'dan il-każ bil-kapitalizzazzjoni, bid-dies a quo u d-dies a quem li għandhom jiġu ddeterminati skont l-atti tal-kawża inkwistjoni; (2/A.7) tikkundanna lill-appellata tħallas lura lill-appellant l-ispejjeż kollha tal-proċeduri
               kif ukoll,
            
         
               —
            
            
               
                  2/B. sussidjarjament, terġa' tibgħat il-kawża inkwistjoni quddiem il-Qorti tal-Prim'Istanza sabiex din terġa' tiddeċiedi fuq il-mertu tagħha.
            
         Aggravji u argumenti prinċipali
   
               1.
            
            
               Żnaturament u distorsjoni tal-fatti kif ukoll tal-affermazzjonijiet tal-appellant esposti fin-noti ta' osservazzjonijiet tiegħu, anki minħabba l-ineżattezza materjali tal-istħarriġ imwettaq mill-Qorti tal-Prim'Istanza (b'mod partikolari l-punti 36, 38, 39 u 41 tad-Digriet appellat).
            
         
               2.
            
            
               Interpretazzjoni u applikazzjoni falza u żbaljata tal-kunċett ta' att li jista' jiġi kkontestat, anki minħabba konfużjoni, nuqqas ta' razzjonalità, nuqqas ta' loġika, ksur tal-Artikolu 231 tat-Trattat KE u twarrib tal-ġurisprudenza relatata mal-effetti tal-annullament, min-naħa tal-Qorti Komunitarja, ta' deċiżjoni li toriġina minn istituzzjoni Komunitarja, ksur tal-prinċipju tal-awtorità tar-res iudicata, ksur tal-prinċipju tas-separazzjoni tal-poteri (b'mod partikolari l-punti 39 u 41 tad-Digriet appellat).